ગઇ કાલે મૌલિક સવારે સાડા સાત વાગે તેનું પ્લેઝર સ્કૂટર લઇને ક્લાસીસ પર ગયો હતો. અઢી વાગ્યા સુધી મૌલિક ઘરે પરત નહીં આવતાં જ્યોતિબહેન તેને ફોન કર્યો હતો. મૌલિકે ફોન નહીં ઉપાડતાં બપોરે સવા ત્રણ વાગ્યે તેણે જ્યોતિબહેનને વોટ્સઅપ મેસેજ કરીને કહ્યુ હતું કે તે ઇન્સ્ટિટ્યૂટમાં છે. સાંજે પોણા છ વાગ્યાની આસપાસ મૌલિકે જ્યોતિબહેનને મેસેજ મોકલ્યો કે “મમ્મી હું બહાર જાઉં છું ક્યાં તે મને ખબર નથી ક્યાં જવું છે અને હું કાલે રાતે આવતો રહીશ મારી માનસિક હાલત ઠીક નથી એટલે વિચાર્યું બહાર જઇને આવું મારી પાસે પૈસા છે તો હું જમી લઇશ અને ફોન ના કરતી હું જવાબ દઇશ જ નહીં અને હું સહી સલામત જ છું આવતી કાલે આવી જઇશ”